CELEX: 32015D0118
Language: lt
Date: 1422230400000
Title: 2015 m. sausio 26 d. Tarybos įgyvendinimo sprendimas (BUSP) 2015/118, kuriuo įgyvendinamas Sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui

27.1.2015   
            
            
               LT
            
            
               Europos Sąjungos oficialusis leidinys
            
            
               L 20/87
            
         TARYBOS ĮGYVENDINIMO SPRENDIMAS (BUSP) 2015/118
   2015 m. sausio 26 d.
   kuriuo įgyvendinamas Sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį,
   atsižvelgdama į 2010 m. spalio 29 d. Tarybos sprendimą 2010/656/BUSP, kuriuo atnaujinamos ribojamosios priemonės Dramblio Kaulo Krantui (1), ypač į jo 6 straipsnio 1 dalį,
   kadangi:
   
               (1)
            
            
               2010 m. spalio 29 d. Taryba priėmė Sprendimą 2010/656/BUSP;
            
         
               (2)
            
            
               pagal Jungtinių Tautų Saugumo Tarybos rezoliuciją 1572 (2004) dėl Dramblio Kaulo Kranto įsteigtas Sankcijų komitetas 2014 m. lapkričio 20 d. išbraukė vieną asmenį iš asmenų, kuriems taikomos tos rezoliucijos 9–12 punktais nustatytos priemonės, sąrašo;
            
         
               (3)
            
            
               todėl Sprendimo 2010/656/BUSP I priede pateiktas asmenų, kuriems taikomos ribojamosios priemonės, sąrašas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2010/656/BUSP I priedas iš dalies keičiamas taip, kaip nustatyta šio sprendimo priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   
      Priimta Briuselyje 2015 m. sausio 26 d.
      
         
            Tarybos vardu
         
         
            Pirmininkas
         
         J. DŪKLAVS
      
   
   
      (1)  OL L 285, 2010 10 30, p. 28.
   
      PRIEDAS
      Sprendimo 2010/656/BUSP I priedo įrašas, susijęs su toliau nurodytu asmeniu, išbraukiamas:
      Alcide DJÉDJÉ